
 REPUBLIKA HRVATSKA 
TRGOVAČKI SUD U OSIJEKU	 

U  I M E  R E P U B L I K E  H R V A T S K E

R J E Š E N J E


	Trgovački sud u Osijeku, po sucu pojedincu Dubravki Kuveždić, povodom zahtjeva FINANCIJSKE AGENCIJE, RC ZAGREB, Podružnica ZAGREB, OIB 85821130368 od 24. studenoga 2016. za provedbu skraćenog stečajnog postupka nad dužnikom GRAFEX d.o.o. za grafičku djelatnost, export-import Zagreb, Klenovnička 19, OIB 89992658025, MBS 080386015, dana 19. travnja 2017., 


r i j e š i o   j e

	
1. Obustavlja se skraćeni stečajni postupak nad dužnikom GRAFEX d.o.o. za grafičku djelatnost, export-import Zagreb, Klenovnička 19, OIB 89992658025, MBS 080386015.
2. Postupak će se nastaviti prema općim odredbama Stečajnog zakona.
3. Po pravomoćnosti rješenja predmet će se dostaviti stvarno i mjesno nadležnom Trgovačkom sudu u Zagrebu.  


Obrazloženje


	Dana 24. studenoga 2016. godine na Trgovačkom sudu u Zagrebu je zaprimljen zahtjev Financijske agencije RC ZAGREB, Podružnica ZAGREB za pokretanje skraćenog stečajnog postupka nad dužnikom GRAFEX d.o.o. OIB 89992658025 sa sjedištem u Klenovnička 19, Zagreb.

Visoki Trgovački suda RH u Zagrebu je rješenjem broj 31-Su-58/17 od 11. siječnja 2017. odredio Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu .
	Ovaj sud je pod brojem St-310/17 dana 7. ožujka 2017. objavio oglas sukladno odredbi članka 430. Stečajnog zakona (Narodne novine br. 71/15, dalje SZ)  kojim je pozvao direktora dužnika da u roku od 15 dana od dana objave ovog oglasa na e-oglasnoj ploči suda podnese javnobilježnički ovjerovljeni popis imovine i obveza dužnika na propisanom obrascu. Oglasom su pozvani i vjerovnici dužnika u roku od 45 dana od dana objave oglasa na e-oglasnoj ploči suda predložiti otvaranje stečajnog postupka nad dužnikom, te uplatiti predujam u iznosu od 10.000,00 kn za pokriće troškova postupka.
	Vjerovnik ERSTE&STEIERMARKISCHE BANK d.d. je podneskom od 13. ožujka 2017. podnio prijedlog za otvaranje stečajnog postupka nad dužnikom dužnika GRAFEX d.o.o. OIB 89992658025, te dostavila dokaz o uplati predujma za pokriće troškova stečajnog postupka u iznosu od 10.000,00 kn. 
	Budući je vjerovnik ERSTE&STEIERMARKISCHE BANK d.d. podnio prijedlog za otvaranje stečajnog postupka nad dužnikom, to nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe članka 431. ovog Zakona, te je sud u skladu s odredbom članka 433. SZ-a obustavio skraćeni stečajni postupak nad dužnikom, te riješio kao u izreci pod točkom 1., a postupak će se nastaviti prema općim odredbama Stečajnog zakona.

U Osijeku 19. travnja  2017. 


 									   S U D A C :  
							                  Dubravka Kuveždić, v.r.                 


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu RH u roku od 8 dana, pismeno u 3 primjerka, putem ovoga suda.  
 

        Za točnost otpravka
                    ovlašteni službenik:
           Darija Miličević  

